Στα προηγούμενα…
Μπήκα στον Κύκλο, μωρή!
…υποδεχτήκαμε νέους παίκτες…
Γύρισα!
…κι αποχαιρετήσαμε έναν παλιό.
ΜΠΡΟΥΝΟ
Τι διάολο;
Ο Κύκλος έγινε ερωτικό τρίγωνο…
Η Ρέιβεν είναι η βασίλισσά μου.
Θέλω να πει ότι η Ταμίρα είναι η βασίλισσά του.
"…έχω το στέμμα σου εδώ".
Αρκεί να μην το μάθει η Ρέιβεν.
"…θέλαμε να γδυθούμε".
"Πέρασα σεξουλιάρικα με την Ταμίρα".
Δεν μας εξαπατά με τις πράξεις του πια.
Θεέ μου.
…κι η φάση έγινε ανελέητη…
"Ποιον θεωρείς τον πιο διπρόσωπο;"
"Αμφισβητώ τις προθέσεις της Ταμίρα".
Σου φέρθηκα ευγενέστατα.
…κι η Σάσα πήγε να συγκεντρώσει στρατό…
Κύκλε, τη Συνομιλία Επανάσταση Νεόφερτων.
Είμαστε πλειοψηφία. Αν αποτύχω, έφυγα.
…πριν την αναχαιτίσουν ο Τσαζ κι ο Τομ.
Τι;
ΜΠΛΟΚΑΡΙΣΤΗΚΕΣ
Αλλά ο Σούμπι άφησε ένα δωράκι…
-Πώς πάει; -Θεέ μου! Είναι ο Σούμπι!
…στην ψεύτικη Τζένιφερ.
"Επιλέχτηκες από τη Σάσα ως το άτομο που θεωρεί ότι αξίζει μια ειδική δύναμη".
Ναι!
ΜΙΑ ΣΕΙΡΑ ΤΟΥ NETFLIX
Η Σάσα, αλλιώς ο παλιός μας παίκτης ο Σούμπι, μπλοκαρίστηκε.
Αλλά ως αποχαιρετιστήριο δώρο, έδωσε στην Τζένιφερ μια ειδική δύναμη.
Τώρα αυτή περνάει τον διάδρομο προς τον κρυφό μας Εσωτερικό Κύκλο
για να μάθει τι είναι.
Ετοιμαστείτε!
Θεέ μου!
"Καλώς ήρθες στον Εσωτερικό Κύκλο".
Νιώθω ότι είμαστε μέσα στον Κύκλο.
"Τώρα είσαι ο χάκερ!"
"Αύριο θα χακάρεις το προφίλ άλλου παίκτη".
Θεέ μου, αυτό θέλω να δω.
"Θα μπορείς να κάνεις ιδιωτική συνομιλία με έναν παίκτη παριστάνοντας…"
-"…έναν άλλον!" -"…έναν άλλον!"
Αυτό είναι σπουδαίο.
Είμαστε οι πρώτοι που θα χακάρουν τον Κύκλο;
"Σκέψου προσεκτικά την επιλογή σου".
Θεέ μου.
Τέτοια δύναμη γουστάρω, μωρό μου.
Αυτό μπορεί να αλλάξει εντελώς το παιχνίδι.
Το τραγούδι μου.
Καλημέρα σε όλους. Μαντέψτε.
Δεν είναι όλοι όπως δείχνουν
και δεν μιλάω μόνο για τα ψεύτικα προφίλ.
Βάλαμε κι έναν χάκερ στην εξίσωση πλέον.
Σας κακομαθαίνουμε, μωρέ.
Καλημέρα, Κύκλε.
Θεέ μου.
Πρέπει να συνέλθω,
γιατί ξέρω ότι σήμερα θα είναι άλλη μια τρελή μέρα στον Κύκλο.
Όπως πάντα, γλύκα.
Ντιν-Νταν, Σάσα, γεια χαραντάν.
Δεν θέλω να ξαναβγώ τελευταίος. Ένιωσα χάλια.
Αναρωτιέμαι τι έκανα. Τι έκανα;
Μήπως το 'παιξες σε διπλό ταμπλό και γύρισε μπούμερανγκ;
Νομίζω ότι ο Μάρβιν έχει χοντρό πρόβλημα.
Ακόμα κι αν είναι ή όχι φεμινιστής,
ή κοροϊδεύει ή όχι τα κορίτσια.
Πρέπει να βεβαιωθώ
ότι θα έχει περισσότερα προβλήματα.
Καλημέρα, μικρή μου χάκερ.
Καλημέρα, μικρέ μου χάκερ νούμερο δύο.
Σήμερα έχουμε δουλειά.
Και μιλώντας γι' αυτό,
οι παίκτες ετοιμάζονται για τη μέρα πυρετωδώς.
Μάσκες ματιών, αυγά, άσκηση,
τέσσερα σκορδάτα στήθη κοτόπουλου.
Τα λιγουρεύτηκα.
Έτσι μαγειρεύω.
Ο Κύκλος δεν θα περιμένει τέτοια ωμική κίνηση.
Κάνω λίγο έτσι. Ο κόσμος δεν καταλαβαίνει.
"Οι Ενημερώσεις ανανεώθηκαν".
Αμάν.
Θα δούμε ποια είναι η Σάσα.
Κύκλε, άνοιξε τις Ενημερώσεις.
"Η Σάσα άφησε μήνυμα στον Κύκλο".
Θεούλη μου. Για να δούμε.
Θέλω να το δω αυτό.
Κύκλε, παίξε το μήνυμα της Σάσα.
Γεια σας, παιδιά. Εδώ Σάσα.
Σταθείτε. Όχι. Είμαι ο Σούμπι από την πρώτη σεζόν.
Ο Σουμπάμ!
Ναι. Σωστά. Γύρισα!
-Θεέ μου! -Θεέ μου!
Θεέ μου!
Όχι!
Την πρώτη φορά δεν ήθελα ψεύτικο προφίλ.
Και τώρα ξέρω γιατί. Είναι πολύ δύσκολο.
Μπαίνοντας αργά, ήξερα ότι είχα λίγες πιθανότητες.
Έπρεπε να παίξω σκληρά.
Επιχείρησα μια επανάσταση,
μαζεύοντας τους πέντε νέους σε ομαδική συνομιλία
και κηρύσσοντας τον πόλεμο κατά των αρχικών παικτών,
αλλά προφανώς απέτυχε.
Σούμπι!
Επιχείρησες μια επανάσταση με αυτόν τον τρόπο;
Παιδιά, ήταν τιμή μου και προνόμιο ζωής
που γύρισα στον Κύκλο, παίζοντας τα ρέστα μου με εσάς.
Αλήθεια, διέγραψα πλήρη κύκλο. Να προσέχετε και αντίο.
Τι ανατροπή!
Τι ανατροπή! Δεν το περίμενα αυτό, Κύκλε!
Αν ήξερα ότι ήταν αυτός,
θα είχα συμμαχήσει μαζί του!
Κύκλε, άνοιξε τη Συνομιλία του Κύκλου.
Ανυπομονώ να δω τι θα πουν τα παιδιά.
Μήνυμα: "Δώστε μου μία να συνέλθω. Τι ανατροπή! Η Σάσα ήταν ο Σούμπι.
Χαίρεται άλλος σαν οπαδός του τώρα;"
"Βρήκαμε κι άλλο ψεύτικο προφίλ. Είμαστε καλή ομάδα επίλυσης μυστηρίων.
#ΣούμπιΝτούμπιΝτου".
Πολύ πετυχημένο χάσταγκ.
Αν πούμε ότι η Σάσα ήρθε να μας δει
και κάπως αποκαλυφθεί ότι διάλεξε να δώσει σε κάποιον μια ειδική δύναμη,
προφανώς θα είναι στην Τζένιφερ.
Τζένιφερ: "Γεια σε όλους. Καρδούλα. Έπαθα σοκ. Ο Σούμπι; Φατσούλα αστρομάτα.
Απογοητεύτηκα που δεν ήρθε να με δει η Σάσα.
Θα ήταν ευχάριστη έκπληξη. #ΘαΕίχαΚομπλάρει".
Σε ποιον πήγε ο Σούμπι;
Εντάξει.
Εξεπλάγην που δεν ήρθε σε μένα. Νόμιζα ότι πήγε στην Τζένιφερ. Ενδιαφέρον.
Τώρα υποπτεύομαι την Τζένιφερ.
Νομίζω ότι η Σάσα πήγε να τη δει.
ΡΕΪΒΕΝ
"Μήνυμα: 'Θεία Τζεν, ήμουν σίγουρη
ότι η Σάσα θα ερχόταν σε σένα χθες.
Σε ποιον έτυχε η έκπληξη;
Σοκαρισμένη φατσούλα. #ΤαράχτηκαΤώρα'. Αποστολή".
Κι εγώ θέλω να μάθω, Ρέιβεν. Πού είναι το κουτσομπολιό;
Ο Σουμπάμ πήγε σε κάποιον, αλλά όλοι λένε ότι δεν ήρθε να τους δει.
Κάποιος να το παραδεχτεί τώρα. Σε ποιον πήγε;
Υπάρχει η εύλογη αποποίηση ευθύνης.
Η Σάσα θα μπορούσε να πάει στον οποιονδήποτε,
που δεν το παραδέχεται.
Αναρωτιέμαι αν κάποιος το παραδεχτεί
ή θα το κρατήσει μυστικό.
Κάποιος λέει ψέματα!
Μήνυμα: "Ρέιβεν, θεώρησε πιο σημαντικό
η Σάσα να λύσει την παρεξήγηση με κάποιον
αντί να πάρει αγάπη από τη θεία Τζεν.
#ΌχιΤόσοΝτροπαλή. Γελαστή φατσούλα. Κόκκινη καρδιά". Αποστολή.
Πραγματικά, πιστεύω ότι την επισκέφτηκε χθες,
αλλά γιατί είσαι τόσο μυστικοπαθής; Και γιατί να πεις ψέματα;
Η Τζένιφερ είναι αυτή που λέει;
Ο Σούμπι είπε ότι ηγήθηκε μιας επαναστατικής ομάδας.
Θέλω να μάθω αυτήν την ομάδα.
"Άκουσε κανείς που είπε ότι θα ηγούνταν μιας επανάστασης;
#ΠείτεΤοΤώραΉΜηΜιλήσετεΞανά".
Θέλουν να το συζητήσουμε λοιπόν;
Ο Σουμπάμ θα ξεκινούσε ολόκληρη επανάσταση
κατά των παλιών παικτών.
Είναι τρομακτικό.
Θεωρώ ότι πρέπει να είμαι απόλυτα ειλικρινής
και να δημιουργήσω υπόνοιες για τον Μάρβιν,
επειδή ήταν εξαιρετικά ανειλικρινής.
Μήνυμα: "Παρατήρησα ότι ο Μάρβιν ήθελε να αλλάξει γρήγορα το θέμα
της επίσκεψης του Σούμπι.
Σκεπτόμενη φατσούλα.
Η Σάσα όντως επιχείρησε μια επανάσταση των νέων.
Κι ομολογώ ότι στήριξα τη Σάσα κατά το μπλοκάρισμα,
αλλά στο τέλος, αποφασίσαμε με τον Τσαζ ότι αυτή έπρεπε να φύγει.
#ΑποτυχημένηΕπανάσταση".
"Ο Τομ ξεμπροστιάζει τον Μάρβιν!
Βλέπω μια νέα πλευρά του Τομ,
και τη λατρεύω".
Ο Τομ άφησε υπόνοιες για τον Μάρβιν.
Είμαι εντελώς ειλικρινής αυτήν τη στιγμή.
Τομ, σε εμπιστεύτηκα.
Δεν μπορείς να τα λες αυτά τώρα,
όχι μπροστά σε όλους.
Έτσι είναι πιο διασκεδαστικό για εμάς, Μάρβιν.
Ο Τομ θα έδιωχνε τον Μάρβιν.
Αυτό σημαίνει ότι το προσπάθησε πολύ στο Στέκι,
διότι τον ξεμπροστιάζει μπροστά σε όλους
κι είπε ότι υπερασπίστηκε τη Σάσα.
Θα γίνει μπάχαλο.
Μήνυμα: "Ξεκαρδίστηκα.
Τομ, αν η Σάσα ήρθε σε μένα, γιατί να το κρύψω;"
"Κι εγώ την ίδια περιέργεια έχω. Δεν είχα καμία σχέση με τη Σάσα.
Άρα, μάλλον πήγε να δει έναν νεόφερτο.
#ΟιΕπαναστάτεςΚάνουνΜαζίΕπανάσταση".
Τα αγόρια μαλώνουν!
Εδώ παραδέχομαι τον Μάρβιν. Χαίρομαι που την είπε στον Τομ.
Δεν κρύφτηκε στο λαγούμι του, παρά τα όσα έγιναν χθες.
Δεν σε πιστεύω, Μάρβιν.
Καθόλου.
"Έκλεισε η Συνομιλία".
Νόμιζα ότι το κλίμα θα ήταν ελαφρύ και φιλικό,
όλοι θα γελούσαμε, κάνοντας μπίρι μπίρι για το ποιον επισκέφτηκε ο Σουμπάμ,
αλλά εδώ έγινε μεγαλύτερος χαμός.
Σκέφτομαι ότι η Σάσα πήγε σε κάποιον από τους επαναστάτες
και πιθανόν σε αυτόν που την μπλόκαρε, στον Τομ δηλαδή.
Στην αρχή, ήμουν λίγο επιφυλακτική με το σχέδιο,
αλλά τελικά λειτούργησε υπέρ μας.
Όλοι είναι μπερδεμένοι.
Και γύρισε μπούμερανγκ σε κάποιους,
κάτι που θέλαμε.
Συγγνώμη, αλλά εγώ ζω για να βλέπω τη δικιά μας, τη Σαμ,
να τριγυρνάει όλη μέρα με τη λεοπάρ αυθεντικότητά της.
Κι ελπίζω να μη χάλασε το γάλα,
γιατί θα ξινίσει αλλού στον Κύκλο,
καθώς η Ταμίρα θα τσατάρει με τη θεία Τζεν.
Η γατούλα θέλει να γρατζουνάει.
Σίγουρα θέλω να επικοινωνήσω ιδιωτικά με την Τζένιφερ.
Χθες, της έγινε μια ερώτηση
για το ποιον θεωρεί τον πιο διπρόσωπο
και είπε την Ταμίρα,
που είναι μαλακίες.
Δεν έχω κάνει τίποτα σε κανέναν.
Οπότε, θέλω να ξεκαθαρίσω την κατάσταση.
Κύκλε, άνοιξε συνομιλία με την Τζένιφερ.
"Η Ταμίρα σας καλεί σε ιδιωτική συνομιλία".
Αμάν.
Εντάξει. Για να δούμε τι θα πει η Ταμίρα.
Δεν θα είναι για καλό.
Μήνυμα: "Γεια σου, Τζένιφερ.
Στις Ανελέητες Ερωτήσεις, είπες ότι δεν ξέρεις τις προθέσεις μου.
Ήθελα να μιλήσουμε για να δω από πού προέκυψε αυτή η εικόνα". Αποστολή.
Έχω περιέργεια να δω πώς θα απαντήσει.
Το καλύτερο τώρα θα ήταν να απαντήσουμε με ευγένεια.
Σίγουρα. Μήνυμα: "Ταμίρα, κόκκινη καρδιά.
Χαίρομαι που έστειλες και το πόσο κομψά το χειρίστηκες. Φατσούλα προσευχής.
Αναγκάστηκα να διαλέξω ένα όνομα με το να πω
ποιον θεωρώ τον πιο διπρόσωπο. Συνοφρυωμένη φατσούλα".
"Ήταν μια ερώτηση-παγίδα που με έκανε να φαίνομαι κακιά.
Θα ήθελα να επανορθώσω. Πώς να το κάνω;"
Λέει ψέματα.
Η Σάσα ήταν πιο διπρόσωπη από μένα. Έφτιαξε ολόκληρο σχέδιο επανάστασης.
Αυτά είναι μαλακίες.
Μήνυμα: "Φατσούλα που αναρωτιέται.
Τότε, γιατί δεν είπες κάποιον που ήταν όντως διπρόσωπος;
Τη Σάσα, ας πούμε.
Το σχέδιο επανάστασης ήταν σίγουρα διπροσωπία,
οπότε, δεν ξέρω γιατί είπες το όνομά μου.
Αν σου έκανα κάτι ή σε έκανα να νιώσεις άβολα,
τώρα είναι καλή στιγμή να το ξεκαθαρίσουμε.
#ΕιλικρίνειαΊσονΚαλύτερηΣτρατηγική". Αποστολή.
Είναι η τελευταία ευκαιρία που δίνω στην Τζένιφερ
για να μιλήσει ντόμπρα στην Ταμίρα.
Η Ταμίρα είναι συνεχώς επιθετική.
Τη θεωρώ ύπουλη.
Επίσης, σε καμία περίπτωση,
δεν ήταν διπροσωπία η επανάσταση της Σάσα,
διότι δεν είχε κανέναν με το μέρος της εξαρχής.
Δεν τρομάζεις την Τζένιφερ, Ταμίρα.
Μήνυμα: "Ταμίρα, λυπάμαι πολύ που νιώθεις έτσι.
Νομίζω ότι ήμουν όσο ειλικρινής μπορούσα.
Δεν ξέρω τι άλλο να πω ή πώς μπορώ να σου αλλάξω τη γνώμη".
"Ευελπιστώ, όσο γνωριζόμαστε περισσότερο,
να την αλλάξεις από μόνη σου.
#ΑγάπηΜόνο. Εικονίδιο ειρήνης, εικονίδιο αστεράκια".
Και η Τζένιφερ έληξε τη συνομιλία.
Δεν θα χάσω τον χρόνο μου με την Τζένιφερ.
Ο Κύκλος είναι μια κυψέλη δραστηριότητας.
Ο Τσαζ λατρεύει να χτυπιέται στο γυμναστήριο. Εμπρός, Τσαζ.
Ο Μάρβιν αγαπάει πολύ τον Μάρβιν.
Κι ο Τομ λατρεύει το αραλίκι και να κάνει ανάλυση,
γι' αυτό θα συνομιλήσει με τη Ρέιβεν.
Θέλω να ανοίξω ιδιωτική συνομιλία με τη Ρέιβεν,
γιατί θέλω να μιλήσουμε για τον Μάρβιν.
Αυτήν τη στιγμή, με συμφέρει να διώξω τον Μάρβιν το συντομότερο.
Εξέφρασα δημόσια την καχυποψία μου γι' αυτόν
και δεν τον θεωρώ πια φίλο μου, όπως ούτε αυτός θεωρεί εμένα.
Είναι ο μεγαλύτερος αντίπαλός μου πλέον.
"Ο Τομ;
Εντάξει, θα αδράξω την ευκαιρία για να μάθω περισσότερα για τον Τομ".
Μήνυμα: "Ρέιβεν!
Ήθελα να δω πώς είσαι.
Έλιωσες στην κουζίνα με το τουέρκινγκ σου;"
Αποστολή.
Θα περιμένω την απάντησή της
και μετά θα ξεμπερδεύω με το θέμα του Μάρβιν.
"Μήνυμα: 'Τομ, έκανα τουέρκινγκ σε κάθε δωμάτιο στο διαμέρισμα.
Ευχαριστώ που ήθελες να δεις πώς είμαι.
Το εκτιμώ πολύ.
Πώς νιώθεις τώρα που είσαι ινφλουένσερ;' Αποστολή".
Πολύ θετικό μήνυμα.
Γέλασε με το αστείο με το τουέρκινγκ.
Μήνυμα: "Έπαθα σοκ,
αλλά ξέρεις ότι η πίεση είναι μεγάλη.
Επίσης, ήθελα να σου πω για κάτι που συζήτησα με τον Τσαζ".
Ας βγάλω το σουτιέν για να νιώσω άνετα.
Τι θα μου πεις, Τομ;
Επιτίθεμαι στον Μάρβιν,
γιατί όσο καιρό είναι εδώ το προφίλ του μοιάζει ασαφές.
Τίποτα δεν συνάδει με όσα λέει.
Μήνυμα: "Ανησυχώ ιδιαίτερα για τη συμπεριφορά του Μάρβιν.
Είναι ανησυχητικά ανώριμη,
αντίθετη από τον φεμινιστικό του λόγο".
"Επίσης, μου καυχήθηκε για σεξουλιάρικες φωτογραφίες που του έστειλε η Ταμίρα.
#ΠρόδωσεΤηνΕμπιστοσύνηΤης. #ΚάνειΠαιχνίδι".
"Με την καμία".
Λυπάμαι που της είπα τέτοια οδυνηρά νέα,
αλλά νομίζω ότι έπρεπε να τα ακούσει.
"Μήνυμα: 'Τομ, σοβαρολογείς;
Τα έχω πάρει άσχημα.
Ξεπέρασε ήδη τα όρια
φλερτάροντας με την Ταμίρα κι αποκαλώντας εμένα βασίλισσά του.
Αλλά αυτό σίγουρα δεν είναι φεμινιστικό.
Είναι ψεύτης, και δεν του αξίζει να είναι εδώ.
#Έφριξα. Θυμωμένη φατσούλα'. Αποστολή".
Είναι θλιβερό να ακούς ότι όντως πληγώθηκε.
Μήνυμα: "Λυπάμαι που έχω τέτοια οδυνηρά νέα,
αλλά θεώρησα σημαντικό να γνωρίζεις την αλήθεια.
Παραμένεις μία βασίλισσα.
Εικονίδιο στέμμα". Αποστολή.
"Εκτιμώ που ο Τομ μου μίλησε κατ' ιδίαν, λέγοντάς μου την αλήθεια.
Παρόλου που τα νέα που είπε μου έπεσαν βαριά,
μου έδειξε σεβασμό κάνοντάς το, γι' αυτό, εμπιστεύομαι τον Τομ".
Η ΡΕΪΒΕΝ ΕΦΥΓΕ
"Μάρβιν, πρέπει να φύγεις".
Μην ξέροντας για την οργή της Ρέιβεν,
ο Μάρβιν θέλει να συνομιλήσει με τον Τσαζ.
Πρέπει να μιλήσω με τον Τσαζ για να τον ευχαριστήσω που με έσωσε.
Και πρέπει να μάθω
για ποιο λόγο κατέληξα στην τελευταία θέση.
Μάλλον κάνω κάτι πολύ λάθος. Δεν ξέρω. Ίσως με βοηθήσει.
"Ο Μάρβιν σας καλεί σε ιδιωτική συνομιλία".
Μάρβιν! Ένα λεπτό μου έμεινε στον διάδρομο, μπρο.
Μήνυμα: "Γαμώτο, μπρο μου. Χθες η καρδιά μου πήγε να σπάσει.
Νόμιζα ότι όλα τελείωσαν για μένα στο #TheCircle."
"Σ' ευχαριστώ αφάνταστα που βοήθησες να σωθώ.
Σημαίνει πολλά. #ΕίσαιΑληθινός.
Βγήκα τελευταίος. Τι κάνω λάθος;"
Θέλω να είμαι ειλικρινής με τον Μάρβιν.
Θα του πω τι μπορεί να κάνει για να διορθώσει χαλασμένες σχέσεις.
Οπότε, Κύκλε, μήνυμα:
"Μάρβιν, δικέ μου,
ξέρεις ότι παλεύω για σένα κάθε μέρα.
Σ' αγαπώ, φίλε. Κόκκινη καρδιά".
"Δεν μπορώ να πω τι κάνεις λάθος, δεν ξέρω όλα τα γεγονότα,
αλλά φαίνεται σαν να κοροϊδεύεις γυναίκες".
Αυτό είναι; Αυτό θα είναι.
Τρία πτυχία, κόσμε. Τρία.
Αμάν, δικέ μου.
Το ήξερα ότι οι γυναίκες θα είναι ο κρυπτονίτης μου.
Και συμβαίνει. Δεν σταματάω να λιμπίζομαι τις γυναίκες.
Θέλω να επαναφέρουμε την Ομάδα Μελανίνη
και νομίζω ότι γίνεται, αλλά μόνο φιλικά.
Μήνυμα: "Χθες, στις Ανελέητες Ερωτήσεις,
νομίζω ότι υποβάθμισες τη βαρύτητα των απαντήσεών σου".
"Έπρεπε να αναλάβεις τις ευθύνες σου που πλήγωσες κάποιες
και να ζητήσεις συγγνώμη.
Θα ήθελα να ακούσω την πλευρά σου".
Σίγουρα τα σκάτωσα για τα καλά.
Πρέπει να απαντήσω.
Ίσως με συμβουλέψει σωστά στο πώς να το χειριστώ.
Μήνυμα: "Μπρο μου, βρήκα τη Ρέιβεν πολύ ελκυστική
και την είπα βασίλισσά μου σε ιδιωτική συνομιλία.
Αλλά μετά…". Αποστολή.
Τι έγινε μετά, Μάρβιν; Ξεφούρνισέ το!
Μήνυμα: "Μπήκε η Ταμίρα στον Κύκλο και τη βρήκα επίσης ελκυστική".
"Δυστυχώς, άρχισε ιδιωτική συνομιλία.
Φλερτάραμε έντονα και την είπα #ΔεύτερηΒασίλισσάΜου".
Τουλάχιστον δεν είναι ψεύτης. Νιώθω ότι ο Μάρβιν είναι γκομενιάρης.
Μήνυμα: "Δεν ξέρω τι να κάνω τώρα.
#ΧρειάζομαιΒοήθεια". Αποστολή.
Η Ρέιβεν δεν τον εμπιστεύεται,
αλλά θεωρώ ότι του έχει αδυναμία.
Μήνυμα: "Μάρβιν, άντρας προς άντρα, ντόμπρα,
ζήτα συγγνώμη από τη Ρέιβεν.
Η γυναίκα ντρέπεται αν νιώσει ότι έρχεται δεύτερη".
"Κι ειλικρινά, η Ρέιβεν απέδειξε την αφοσίωσή της σώζοντάς σε
κι εσύ έκαψες την κολλητή μου. Πληγώθηκα".
Αυτό είναι καλό. Καλή αρχή για να διορθώσω τα λάθη μου.
Μήνυμα: "Καταλαβαίνω ότι η Ρέιβεν είναι η κολλητή σου.
Και χαίρομαι που είναι…"
"…γιατί θέλω συμβουλές για το πώς να της ζητήσω συγγνώμη".
Χαίρομαι που ρώτησες, γιατί ξέρω τη Ρέιβεν σαν κάλπικη δεκάρα.
Και θα σου πω κάτι, η Ρέιβεν δεν θέλει ψευτο-συγγνώμες.
Μήνυμα: "Η καλύτερη συγγνώμη
είναι να παραδεχτείς τα λάθη σου χωρίς δικαιολογίες.
Αποδέξου ότι έχασες την εμπιστοσύνη της, απόδειξε ότι αξίζεις τη συγχώρεσή της.
Καρδιά". Αποστολή.
Αμάν. Ίσως να μη με εμπιστευτεί ξανά.
Λοιπόν, όπως είπε, τουλάχιστον να αποδείξω ότι αξίζω τη συγχώρεσή της.
Μήνυμα: "Μπρο μου, δεν έχω λόγια. Το χρειαζόμουν να σου μιλήσω.
Είσαι ο απόλυτος σωτήρας,
μου έδωσες τόσες συμβουλές που ήθελα απεγνωσμένα".
"Ευχαριστώ.
Θα σου στείλω να σου πω πώς πήγε. #ΆλλαξαΤρόπους".
Βρε Μάρβιν!
Πονηρέ, γκομενιάρη!
Στείλε μήνυμα στη Ρέιβεν, βάλε την ουρά ανάμεσα στα σκέλια,
κατέβασε τα αυτιά κι άσ' τη να σου δώσει ένα καλό κράξιμο.
Έχω καλές προθέσεις τώρα,
ελπίζω να με συγχωρέσει.
Το ελπίζω.
Απογευματάκι στον Κύκλο με στιλ χαλαρή μουσική μπιστρό.
Το καλύτερο για τέτοιο ζεν κλίμα; Η μουσική κωμωδία.
Ωραίος τύπος ο Τσαζ Τα πάμε καλά
Κι η Ρέιβεν κάνει Τουέρκινγκ αδιάκοπα
Ψεύτικος ο Μάρβιν Εξαρχής το λέω
Κι η Σαμ στη γωνιά της Χαϊδεύει ένα γκέκο
Ταμίρα, η μακιγιέρ Άκρως εμφανίσιμη
Άργησε ο Όλιβερ Η σκύλα κόλλησε στην κίνηση
Με την Τζεν κάνουμε παιχνίδι φοβερό
Είμαστε μια μεγάλη οικογένεια του Κύκλου
Μέχρι κάποιος να φάει μπλοκ
Απότομα μη σας χτυπήσει
Υπάρχει κάτι Που ο Κύκλος θα αμολήσει
"Ειδοποίηση!"
Θεέ μου! Άντε πάλι.
Τι είναι αυτό;
"Τζένιφερ, πήγαινε τώρα στον Εσωτερικό Κύκλο".
Έχουμε δουλειά.
Να βάλω μπλούζα;
Γιατί; Αφού δεν φόρεσες τόσο καιρό.
Ένα καουμπόικο καπέλο, όμως, θα απογείωνε το λουκ.
Επιστρέψαμε, μωρό μου!
Καλύτεροι από ποτέ.
"Καλώς ήρθες στον Εσωτερικό Κύκλο".
"Τζένιφερ, είσαι ο χάκερ".
Το ξέρουμε, Κύκλε.
"Ώρα να επιλέξεις
ποιανού παίκτη το προφίλ θα χακάρεις
και με ποιον θα αρχίσεις συνομιλία".
"Επίλεξε προσεκτικά, διότι θα αποκαλυφθεί στους παίκτες ότι υπάρχει ένας χάκερ".
Έχω λίγο άγχος.
"Ωστόσο, ο Κύκλος δεν θα αποκαλύψει ποτέ την ταυτότητά σου".
Κάτι τέτοιο θα έλεγε ένας χάκερ.
Πρέπει να βγάλουμε από τη μέση τον πιο δυνατό ανταγωνιστή μας.
Ο Τσαζ είναι σίγουρα ο πιο αγαπητός.
Αλλά είναι και ο πιο έμπιστος.
Οπότε, αν πει κάτι, οι άλλοι δύσκολα θα…
-Αμφιβάλλουν. -Ναι.
Σίγουρα. Δεν είναι κάτι τρελό.
Αρχικά, ήθελα να διαλύσω τη σχέση του με τη Ρέιβεν,
αλλά είναι τόσο δυνατή που ίσως το μυριστούν.
Σωστά. Πρέπει να φερθούμε έξυπνα.
Επίσης, η Ταμίρα ξεκίνησε διαμάχη με την Τζένιφερ.
Λάθος εχθρό διάλεξες σήμερα.
Συμφωνώ.
Οπότε, αν πούμε κάτι που έχει πει η Σάσα,
κανείς δεν θα το επιβεβαιώσει, γιατί έφυγε.
Ακριβώς.
Κι αν ο Τσαζ ισχυριστεί ότι το άκουσε απευθείας από τη Σάσα,
δεν θα είναι φήμη.
Επίσης, ξέρουμε ποια εμπιστεύεται περισσότερο ο Τσαζ.
Τη Σαμ.
Ναι. Κάναμε ομαδική συνομιλία με τον Τσαζ και τη Σαμ.
Ξέρουμε πώς μιλάνε
και τα παρατσούκλια που έχουν δώσει μεταξύ τους.
Νομίζω ότι μπορούμε να παριστάνουμε τον Τσαζ.
Ναι.
Εντάξει, Κύκλε, θέλουμε να χακάρουμε το προφίλ του Τσαζ
και να αρχίσουμε ιδιωτική συνομιλία με τη φιλενάδα μας, τη Σαμ.
Ετοιμάσου, Τζεν. Βγάλε τον Τσαζ που κρύβεις μέσα σου.
Ο ΤΣΑΖ ΚΑΛΕΙ ΣΕ ΣΥΝΟΜΙΛΙΑ
Τσαζ! Πανέμορφε, γκέι σύζυγέ μου!
Ας βάλω το δαχτυλίδι μου.
Θα φέρομαι σαν παντρεμένη όταν μιλάμε.
Έχω λίγο άγχος.
Κύκλε, άνοιξε την ιδιωτική συνομιλία.
Μήνυμα, όλα κεφαλαία:
"Γυναίκα μου!" Με πολλά φωνήεντα και θαυμαστικά.
Να είναι υπερβολικό. Ο Τσαζ μιλάει.
"Γυναίκα μου, σου έχω κουτσομπολιό. Εικονίδιο μάτια.
Σε μένα ήρθε η Σάσα".
Για στάσου.
Άρα, έχει κουτσομπολιό.
Όμως, γιατί να μην το πει στην ομάδα;
Εντάξει. Μήνυμα: "Γκέι σύζυγε. Σοκαρισμένη φατσούλα.
Έχω σπάσει το κεφάλι μου από την πρωινή ομαδική συνομιλία.
Είσαι ο μόνος που δεν αμφισβητώ σε αυτό το παιχνίδι.
Είμαι όλη αυτιά κι #ΈτοιμηΓιαΤοΚουτσομπολιό". Αποστολή.
Αυτό ήταν αναπάντεχο.
Όπα!
Ένα ποντικάκι στην παλάμη μας.
Τσαζ, θέλω να είσαι το άτομο που μου έχεις δείξει.
Δεν μπορώ κι άλλη απογοήτευση.
Εντάξει. Ώρα για το κουτσομπολιό.
Μήνυμα: "Άκου το κουτσομπολιό". Με κεφαλαία.
"Απ' ό,τι φαίνεται, η Σάσα κι η Ταμίρα
ξεκίνησαν την επανάσταση με τους νέους παίκτες".
"Η Ταμίρα ήταν πολύ πιο σύμφωνη από όσο άφησε να εννοηθεί στη συνομιλία.
Η Σάσα είπε ότι ήθελε να κρατήσει τους νέους παίκτες
και να διώξει τους παλιούς. #ΌχιΣήμεραΓλυκιάΜου".
Έσκασε το κουτσομπολιό.
Συμφώνησα να είμαι Powerpuff Girl με την Ταμίρα.
Ό,τι έχει κάνει ως τώρα η Ταμίρα αποδεικνύεται στρατηγική.
Έβαλε το προσωπείο στην ομαδική
ότι είναι κατά της Σάσα, ενώ στην πραγματικότητα ήταν μιλημένες.
Ελπίζω η Σαμ να απαντήσει ακριβώς όπως θέλουμε.
Δηλαδή, να συμφωνήσει να διώξουμε την Ταμίρα.
Μήνυμα: "Μου έπεσε το σαγόνι στο πάτωμα.
Δεν μου καθόταν καλά ότι η Σάσα ήταν ο μόνος εγκέφαλος".
"Μοιάζει πιο λογικό.
Τώρα ξέρω γιατί κράτησες κρυφή την επίσκεψή της.
Θα έκανα το ίδιο".
Αυτό δείχνει συμφωνία του "Τσαζ" και της Σαμ
για να διώξουν την Ταμίρα.
Το ότι ο Τσαζ μου εμπιστεύτηκε αυτό
δείχνει ότι η σχέση μας δεν είναι μονόπλευρη.
Θα με προσέχει, γιατί, στη θέση του, θα έκανα το ίδιο.
Σε αυτόν θα κατέφευγα για να μοιραστώ τέτοιες πληροφορίες.
Να ρίξουμε κι άλλο λάδι στη φωτιά;
Πώς να το κάνουμε; Τι άλλο να πούμε;
Η Σαμ έχει αφοσίωση, οπότε, μήνυμα:
"Είναι σίγουρο πια ότι η Ταμίρα δεν είναι έμπιστη.
Μην την αφήσουμε να διαλύσει ό,τι φτιάξαμε".
"#ΜαζίΩςΤοΤέλος. #ΈχεΤαΜάτιαΑνοιχτά".
Πες το ψέματα.
Δεν νομίζεις ότι βάζουμε σε κίνδυνο την Τζένιφερ;
Μήνυμα: "Το εκτιμώ, γκέι σύζυγε. Κόκκινη καρδιά.
Το παιχνίδι άλλαξε. Κανείς δεν πειράζει την οικογένειά μου.
#ΤώραΈγινεΠροσωπικό. Φατσούλα με φιλάκι. Τα λέμε". Αποστολή.
Σαμ, σε ξεγελάσαμε εντελώς.
Θα εστιάσω στο να διώξουμε την Ταμίρα.
Η Σαμ πίστεψε ότι ήταν ο Τσαζ.
Και ξέρεις κάτι;
Καταφέραμε αυτό που θέλουμε, ας πούμε αντίο στην Ταμίρα.
Κι όσο η πιο προκλητικά ντυμένη υπερκακός στην ιστορία
απολαμβάνει το παιχνίδι ισχύος,
η Ρέιβεν κάνει κι αυτή τολμηρές κινήσεις.
Περίμενε. Από δω τώρα;
Αλλά πριν το Dancing with the Stars τους καλέσει, πρόλαβε ο Όλιβερ.
"Ο Όλιβερ σας καλεί σε ιδιωτική συνομιλία".
Η επικοινωνία με τη Ρέιβεν είναι φοβερή στρατηγική κίνηση.
Διότι, σε μένα, φαίνεται δυνατή παίκτρια.
Και τώρα, πρέπει να έχω όσο πιο πολλούς δυνατούς στο πλευρό μου.
Μήνυμα: "Ρέιβεν!
Κοπελιά, ήθελα πολύ να λικνιστούμε μαζί".
"Μανάρι μου, πες τα όλα".
"Μήνυμα: 'Χαμήλωσε, μωρό μου.
Μόλις έκανα τουέρκινγκ στο σαλόνι. Πρέπει να συμμετέχεις κι εσύ'".
"Φατσούλα που βγάζει γλώσσα".
Τέλειο. Νιώθω την ενέργεια.
"Μήνυμα: 'Σίγουρα θα ξέρεις να παρτάρεις. Τι χορευτική κίνηση έχεις σήμα κατατεθέν;
Εγώ είμαι βασίλισσα της πίστας. Εικονίδιο χορεύτρια'. Αποστολή".
Λοιπόν, μήνυμα:
"Η χορευτική μου κίνηση είναι το #ΠειστικόΛίκνισμα. Γελαστή φατσούλα.
Από χορό, είμαι σκράπας.
Αλλά μόλις με βαρέσουν οι ποτάρες στο κεφάλι…"
"…μπορώ να κουνήσω την κορμάρα μου".
Μήνυμα: "Αν και ξέρω ότι ο Τσαζ είναι κολλητός σου,
ελπίζω, ότι μετά τη συνομιλία μας, να γίνουμε #ΟμάδαΛικνίσματος.
Παρεμπιπτόντως, πες του ότι είναι κουλ και χαριτωμένος.
Με τις ευλογίες σου, κανάκεψέ με, σε παρακαλώ".
Εντελώς!
Ανήκει στο κομμάτι #ΈρωταςΣτονΚύκλο,
επειδή μια σκύλα σαν εμένα πρέπει να πάει μπροστά στο παιχνίδι.
"Μήνυμα: 'Λατρεύω τον Τσαζ
και σε θεωρώ φανταστικό,
οπότε, έχεις τις ευλογίες μου.
Σίγουρα θα του πω καλά λόγια για σένα, γλύκα.
#ΗΚαλύτερηΑβανταδόρισσα. Φατσούλα που κλείνει μάτι'. Αποστολή".
Τη συμπάθησα πολύ, όπως κι αυτή εμένα.
Έληξε ωραία η συνομιλία,
υποσχέθηκε ότι θα πει καλά λόγια στον Τσαζ για μένα.
Οπότε, ελπίζω να απέκτησα άλλη μια φιλία.
Έχω με τη Σαμ. Τώρα με τη Ρέιβεν κι ελπίζω και με τον Τσαζ.
Θεέ μου!
Όσο περνάει η νύχτα,
οι παίκτες κάνουν ό,τι όλοι τις νύχτες.
Προσπαθούν να χαλαρώσουν σκεπτόμενοι τι θα τους φέρει ο Κύκλος.
Κι ο μουσικός Όλιβερ δυσκολεύεται να βρει τα ψηλά Ντο.
Ντο, ρε, μι, φα, σολ…
Κύκλε, ας τον βοηθήσουμε.
-"Ειδοποίηση!" -"Ειδοποίηση!"
Τι μπορεί να είναι;
Ναι!
"Ζωικά Ένστικτα!"
Κυρία Κύκλε, τι είναι αυτό;
Θα παίξετε; Αφήστε. Το 'χω.
"Ο Κύκλος…"
"…σας προσκαλεί στο Ζωικά Ένστικτα…"
"…πάρτι".
Ας ξεσαλώσουμε.
"Πάρτε τα αντικείμενα από την πόρτα".
-Αυτό είναι! -Εμπρός, πάρτι ζώων.
Κύκλε, ας έστελνες έναν κουβαλητή για βοήθεια.
Τώρα μάλιστα! Μια στολή.
Μάλιστα, κυρία μου. Θα ζωντανέψω την τσιτάχ φαντασίωσή μου.
Είμαι τίγρη, μωρή.
Κύκλε, γνωριστήκαμε καλά βλέπω!
Μπογιά προσώπου.
Είμαι τσιτάχ! Τρέχω στη φύση!
Πώς είμαι, Τζεν;
Σαν σαύρα.
Είναι τέχνη και την παίρνω στα σοβαρά.
Το επαρχιώτικο στιλ μας είναι άπαιχτο!
Έλα να ανέβουμε λίγο.
Έτσι!
Φεύγεις κι έρχεσαι εδώ
Βρε φλαμίνγκο
Δραματική πτώση.
Κάναμε χορό, χρυσό μου.
Ώρα για κουβέντα, γλυκιά μου.
Ο Όλιβερ ξέρει πώς να κρατήσει την ατμόσφαιρα του πάρτι.
"Θέλω να παίξουμε ένα παιχνίδι για να συνεχίσουμε το κέφι.
Ας βγάλουμε ραπ ρίμες για έναν άλλον παίκτη στο πάρτι".
"#ΓιαΝαΣαςΔω".
"#ΔενΛέμεΤαΊδια".
"Θα ξεκινήσω πρώτος". Αποστολή.
Εντάξει.
"Να πάρει! Είμαι φρικτή στις ρίμες".
Θεέ μου! Θα έχει πολλή πλάκα.
Ο Όλιβερ θα ρίξει ατάκες, δικέ μου.
Μήνυμα:
"Οι Οκτώ του Κύκλου παρτάρουμε Και κάνουμε χαμό
Γουστάρουμε, περνάμε καλά Με στιλ αληθινό
Το μπιτ χτυπάει στα στήθη Αράζουμε σε γρασίδια ψηλά
Τον Τσαζ θέλω να δω Να το κουνάει καλά"
Αποστολή.
Όπα!
Στον Όλιβερ φαίνεται ότι γυάλισε ο Τσαζ. Με πιάνεις;
Πιάστε τον πυροσβεστήρα.
Ο Όλιβερ μπήκε καυτός.
"Ο Όλιβερ έκανε κίνηση".
Σκόραρε!
Γιο, ώρα για ξεσάλωμα!
Σωστά. Πάμε. Ας ρίξουμε λίγη ραπ, Όλιβερ.
Ήρθα για την παρτάρικη ενέργεια του Όλιβερ, παιδιά.
Άντε λοιπόν. Τον ακούσατε, παίκτες. Πιάστε το μικρόφωνο.
Τώρα, το τσιτάχ Τσαζ ραπάρει για τον τίγρη Τομ.
Μήνυμα:
"Τομ στον Κύκλο Πατάτες και ψάρι
Νούμερο ένα, κορυφή Μεγάλο αλάνι"
"Σάλτσα κάρι, μπιζέλια και πουρέ Βάλε και μέντες
Μην περάσεις τις κλισέ ατάκες του Για ρομαντικές"
Τι εννοείς; Τι σημαίνει αυτό;
Τι σκατά είναι αυτό;
Υπαινίσσεται κάτι για την Τζεν;
Έκανα μια αστεία κριτική, δεν άφησα υπόνοιες.
Νιώθω σαν να είπα μια μίνι ιστορία για τον Τομ, που του ταιριάζει.
Επόμενη που θα ρίξει ρίμες είναι η 51χρονη θεία Τζεν,
κι αυτή για τον Τομ.
Μήνυμα:
"Τομ, η τεκνατζού σου είναι εδώ
Εικονίδιο τίγρης. Μαζί μου θα πάθεις πανικό"
"Κολλητό άλλον δεν έχω εγώ
Εικονίδιο μαϊμού, τρεις γελαστές φατσούλες".
Πρέπει να καθίσω.
Τζένιφερ, είσαι η τεκνατζού μου, μωρό μου. Για πάντα.
Η Τζένιφερ κι ο Τομ είναι πολύ καλοί φίλοι. Μάλιστα.
Είναι κολλητοί.
Άρα, η Τζένιφερ έχει πολλές διασυνδέσεις εδώ.
Η Τζένιφερ ρίχνει ρίμες.
Η Τζεν, όπως η Μίσι Έλιοτ,
απέδειξε ότι μπορείς να 'σαι καυτή και να ρίχνεις καυτές ατάκες στα 50 σου.
Ακολουθεί το ραπ της Ταμίρα για τη Σαμ.
Εντάξει. Μήνυμα:
"Η Σαμ με δύο τριχωτούς δράκους Τι κουλ μαμά"
"Καλή στο μακιγιάζ Και σεξοβόμβα"
Νομίζω ότι θα αρέσει στη Σαμ.
Επαινώ τα ζώα της.
Στρατηγική είναι; Δεν το χάβω.
Δεν το χάβω καθόλου. Μου αρέσει, αλλά δεν το χάβω.
Το ραπ της δεν ακούστηκε σαν νεαρής κοπέλας.
Περίμενα, ως δημιουργικό άτομο που είναι, να βγάλει λίγο νεύρο.
Το 'χασε, νομίζω.
Να πάρει, Ταμίρα, σου την είπε ένας Βρετανός με μπάκετ καπέλο.
Η αγάπη της Ταμίρα προς τη Σαμ ταιριάζει γάντι
για το πονηρό σχέδιό μας.
Τώρα, ένας Άγγλος που ζει σε κάστρο ραπάρει
για μια καπάτσα από το Μπρούκλιν.
Σαν κλασική ρομαντική κομεντί ακούγεται.
Μήνυμα:
"Από το κλουβί βγήκε Σ' την έχει στημένη"
"Τις σαύρες λατρεύει Σήμερα λεοπάρδαλη ντυμένη"
"Κουνάς την ουρά Και κουμάντο κάνεις"
"Γυναίκα-λεοπάρδαλη Ποτέ μην αλλάξεις"
Τομ! Πολύ χαριτωμένο.
Με βλέπεις;
Τι; Αυτό ήταν καλό, Τομ!
Αυτό είναι, Τομ! Πες τα!
Χαριτωμένο, Τομ. Αν και ζήλεψα λίγο.
Ωραίος ο Τομ.
ΛΗΞΗ ΣΥΝΟΜΙΛΙΑΣ
Φίλε, πολύ κεφάτο πάρτι.
Πέρασα πολύ ωραία στο πάρτι. Και κούνησα καλά τον τσιτο-ποπό μου.
Ασπάστηκα την εσωτερική μου λεοπάρδαλη.
Τώρα λέω να σύρω μια αντιλόπη σε ένα δέντρο,
να τη φάω και να κοιμηθώ.
Ένιωσα ωραία που πήρα τα ηνία για μια φορά στην ομάδα.
Ελπίζω να έκανα εντύπωση.
Νομίζω ότι ο Τσαζ θα νιώθει όμορφα.
Αλλά δεν ξέρω τι τύπο άντρα γουστάρει.
Το σαφάρι του Κύκλου κόπασε κι οι παίκτες ετοιμάζονται για ύπνο.
Όμως, ο Μάρβιν νιώθει νυκτόβιος
κι έχει βάλει στο μάτι ένα συγκεκριμένο πτηνό με λεοπάρ μπλούζα.
Κύκλε, κάλεσε τη Ρέιβεν σε ιδιωτική συνομιλία.
Ο ΜΑΡΒΙΝ ΣΑΣ ΚΑΛΕΙ ΣΕ ΙΔΙΩΤΙΚΗ ΣΥΝΟΜΙΛΙΑ
Θεέ μου! Να σηκώσω το σαγόνι μου.
"Μάρβιν, δεν θέλω να σου μιλήσω".
Κάναμε πάρτι, οπότε θα έχει καλή διάθεση.
Ελπίζω να είναι η κατάλληλη στιγμή για να με συγχωρέσει.
Έτσι;
"Κύκλε, άνοιξε ιδιωτική συνομιλία με τον Μάρβιν.
Ειλικρινά, δεν έχω τίποτα καλό να πω".
Μήνυμα: "Γεια, Ρέιβεν,
ήθελα να επικοινωνήσω μαζί σου,
γιατί δεν έχουμε μιλήσει μετά τις Ανελέητες Ερωτήσεις
και θέλω να σου πω πολλά".
"Ζητάω μόνο ειλικρίνεια και να παραδεχτεί τα λάθη του.
Τουλάχιστον, σέβομαι την ειλικρίνεια".
"Θέλω πραγματικά να σου ζητήσω συγγνώμη
και λυπάμαι που σε πλήγωσα και πρόδωσα την εμπιστοσύνη σου".
Αποστολή.
"Άρα, τα σκάτωσες.
Ωραία".
Μήνυμα: "Ήθελα να τα πούμε ιδιωτικά
για να είμαι απόλυτα ειλικρινής μαζί σου.
Στο ραντεβού με την Ταμίρα
ξεχάστηκα εντελώς και παίχτηκε έντονο φλερτ.
Ρέιβεν, το μετάνιωσα απίστευτα.
Τα θαλάσσωσα, δεν ήθελα να σε πληγώσω".
"Λυπάμαι πολύ. Ελπίζω να μπορέσεις να με συγχωρέσεις.
Μου λείπει αυτό που είχαμε".
Μήνυμα: "Σε παρακαλώ, πες μου πώς να επανορθώσω,
γιατί θα έκανα τα πάντα για να σε ξανακερδίσω".
"Δεν θα με ξανακερδίσεις. Δεν είμαι τρόπαιο.
Είμαι άνθρωπος".
Μήνυμα: "Υπάρχει πιθανότητα να με συγχωρέσεις;"
Αποστολή.
Ελπίζω να μου φτιάξει τη βραδιά η Ρέιβεν και να με συγχωρέσει.
"Ο Μάρβιν μού άνοιξε την καρδιά του, ζήτησε την εμπιστοσύνη μου και συγγνώμη.
Αν η συνομιλία μας γινόταν πριν από εκείνη με τον Τομ,
τότε, ίσως".
Δεν γράφει. Δεν λέει τίποτα.
Τα θαλάσσωσα. Με έσωσε στον Κύκλο. Ήταν πιστή σε μένα.
Και ξέρεις κάτι; Τα πέταξα όλα στα σκουπίδια.
"Μήνυμα…"
Γράφει. Επιτέλους.
"Στην αρχή, πίστεψα ότι εκτιμάς την εμπιστοσύνη.
Ήσουν άξιος σεβασμού
και δεθήκαμε σε άλλο επίπεδο.
Σε εμπιστεύτηκα".
"Μήνυμα: 'Το τρελό ήταν
που ενθουσιάστηκα για το ραντεβού σου με την Ταμίρα.
Ένιωθα σιγουριά,
γιατί νόμιζα ότι είχαμε ισχυρό δέσιμο
κι ότι θα μου έδειχνες τον απαραίτητο σεβασμό λέγοντας στην Ταμίρα γι' αυτό.
LOL. Με είπες βασίλισσά σου'".
"Φαντάσου την έκφρασή μου στην ομαδική συνομιλία που έλεγε για το ραντεβού".
Θεέ μου.
"Μήνυμα:
'Όπως είπες χθες στις Ανελέητες Ερωτήσεις,
είσαι ελεύθερος, οπότε κάνε ό,τι θέλεις'".
"Σε συγχώρεσα, αλλά δεν σε εμπιστεύομαι".
Να πάρει.
"Στην αρχή, δεν ήθελα να του μιλήσω.
Όμως, τελικά έκανα καλά, γιατί τα έβγαλα από μέσα μου.
Τώρα ξέρει ακριβώς πώς νιώθω γι' αυτόν".
Είναι χειρότερα απ' ό,τι περίμενα.
Μήνυμα: "Είμαι ευγνώμων που με συγχώρεσες.
Δεν περιμένω να με εμπιστευτείς αμέσως,
αλλά θα κάνω ό,τι μπορώ για να επανορθώσω και να ξανακερδίσω την εμπιστοσύνη σου".
"Δεν με εμπιστεύεσαι, αλλά είσαι το νούμερο ένα μου
κι ό,τι κι αν συμβεί, σε στηρίζω".
"Σέβομαι και εμπιστεύομαι μέχρι να μου δοθεί αφορμή για το αντίθετο.
Οι μαλακίες πληρώνονται".
Να πάρει.
Τα σκάτωσα για τα καλά.
"Μήνυμα: 'Θα δούμε.
Πέρασε η ώρα. Πάω για ύπνο. Καλό βράδυ'. Αποστολή".
Να πάρει.
Να πάρει. Δεν το περίμενα αυτό.
Δεν μου αρέσει να με κοροϊδεύουν.
Ούτε στην αληθινή ζωή ούτε σε παιχνίδια.
"Εκτιμώ τη συγγνώμη του.
Δυστυχώς, όμως, δεν αλλάζει τίποτα.
Πάει, πέταξε το πουλάκι".
Υποτιτλισμός: Δημήτριος Θωμαΐδης